A Bizottság 997/97/EGK rendelete
(1997. június 3.)
a tojásra és baromfihúsra vonatozó egyes vámkontingensek részletes alkalmazási szabályainak megállapításáról és az ezen ágazatokban használt egyes engedélyek érvényességi idejének meghosszabbításáról szóló 1431/94/EK, 1474/95/EK és 1251/96/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1516/96/EK bizottsági rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 3. cikke (2) bekezdésére, 6. cikke (1) bekezdésére és 15. cikkére,
tekintettel a legutóbb a 2916/95/EK bizottsági rendelettel [3] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [4] és különösen annak 15. cikkére,
tekintettel a legutóbb a 2916/95/EK rendelettel módosított, az ovalbuminra és laktalbuminra vonatkozó közös kereskedelmi rendszerről szóló, 1975. október 29-i 2783/75/EGK tanácsi rendeletre [5] és különösen annak 2. cikke (1) bekezdésére, 4. cikke (1) bekezdésére és 10. cikkére,
tekintettel a legutóbb a 2198/95/EK bizottsági rendelettel [6] módosított, a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre [7] és különösen annak 7. cikkére,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [8],
mivel a legutóbb a 958/96/EK rendelettel [9] módosított, a baromfihúsra és egyes más mezőgazdasági termékekre előírt egyes közösségi vámkontingensek megnyitására és kezelésére vonatkozó rendelkezésekről szóló 774/94/EK tanácsi rendeletben előírt behozatali rendszernek a baromfihús-ágazatban érvényes részletes alkalmazási szabályainak megállapításáról szóló, 1994. június 22-i 1431/94/EK bizottsági rendelet alapján, a legutóbb az 1219/96/EK rendelettel [10] módosított, a többoldalú kereskedelmi tárgyalások uruguayi fordulója során kötött megállapodások szerinti vámkontingenseknek a tojáságazatban és a tojásfehérje tekintetében történő megnyitásáról és kezeléséről szóló, 1995. június 28-i 1474/95/EK bizottsági rendelet [11] alapján és a baromfihús-ágazatban érvényes és az albuminra vonatkozó vámkontingensek megnyitásáról és kezeléséről szóló, 1996. június 28-i 1251/96/EK bizottsági rendelet [12] alapján a tojás és a baromfihús-ágazat egyes termékeire vámkontingenseket fogadtak el [13]; mivel az Európai Közösség és harmadik országok közötti kereskedelem elősegítése érdekében a tojás és baromfihús behozatalánál el kell tekinteni a származási országból történő behozatal kötelezettségétől, amit azonban a behozatali engedély 8. rovatában statisztikai okokból meg kell említeni;
mivel e rendelkezéseket kell alkalmazni azon behozatali engedélyekre, amelyek érvényességi ideje még nem járt le, és amelyeket nem használtak fel vagy csak részben használtak fel;
mivel annak lehetővé tétele érdekében, hogy a piaci szereplők kihasználhassák az e rendeletben megállapított új rendelkezéseket az engedélyek lejáratának időpontja előtt, egyes engedélyek érvényességét meg kell hosszabbítani;
mivel az e rendeletben előírt rendelkezések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1431/94/EK rendelet 3. cikkének c) pontja helyébe a következő szöveg lép:
"c) A kérelem és az engedély 8. rovatában fel kell tüntetni a származási országot; az engedély a 3. és 5. csoport kivételével a feltüntetett országból való behozatal kötelezettségével jár."
2. cikk
Az 1474/95/EK rendelet 4. cikkének c) pontja helyébe a következő szöveg lép:
"c) A kérelem és az engedély 8. rovatában fel kell tüntetni a származási országot"
.
3. cikk
Az 1251/96/EK rendelet 4. cikkének c) pontja helyébe a következő szöveg lép:
"c) A kérelem és az engedély 8. rovatában fel kell tüntetni a származási országot"
.
4. cikk
(1) A 3. és 5. csoportra az 1431/94/EK rendelet alapján 1997. első negyedévében kiállított engedélyek érvényessége 1997. július 31-ig meghosszabbodik.
(2) Az 1251/96/EK rendelet alapján 1997. első és második negyedévében kiállított engedélyek érvényessége 1997. július 31-ig meghosszabbodik.
(3) Az 1474/95/EK rendelet alapján 1997. első negyedévében kiállított engedélyek érvényessége 1997. július 31-ig meghosszabbodik.
5. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet azokra az engedélyekre kell alkalmazni, amelyek érvényességi ideje még nem járt le, és amelyeket nem vagy csak részben használtak fel.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. június 3-án.